पाएं अपने शहर की ताज़ा ख़बरें और फ्री ई-पेपरडाउनलोड करें
जिले में पिछले दो दिनों में कोरोना से तीन लोगों की मौत हुई है। दिघलबैंक प्रखण्ड के मालटोला निवासी 50 वर्षीय आबिद हुसैन की एक मई को कोरोना से मौत हो गई। उन्होंने 26 अप्रैल को कोविड टेस्ट करवाया था। इसके अलावा शहर के लाइन मस्जिद निवासी 60 वर्षीय जावेद एहसन की मौत होने की पुष्टि स्वास्थ्य विभाग ने की है। 22 अप्रैल को इन्होंने कोविड की जांच करवाई थी। धर्मगंज निवासी 44 वर्षीय शिक्षिका अनामिका की मौत भी रविवार की सुबह होने की पुष्टि हुई है। 22 अप्रैल को इन्होंने कोविड टेस्ट करवाया था। इलाज के लिए शांति नर्सिंग होम सिलीगुड़ी में एडमिट थी। दो दिनों में कोविड के 250 नए मरीज मिले हैं। जिले में एक्टिव मरीजों की संख्या 1021 हैं। इनमें से 967 मरीज होम आइसोलेशन में हैं। 32 मरीज प्राइवेट नर्सिंग होम में एडमिट हैं। 13 मरीज कोविड केयर सेंटर महेशबथना में इलाजरत हैं, जबकि नौ मरीज को जननायक कर्पूरी ठाकुर अस्पताल मधेपुरा रेफर किया गया है। इसके साथ जिले में कोरोना के मरने वालों की संख्या 12 हो गई है, हालांकि स्वास्थ्य विभाग को पांच लोगों की मौत की ही पुष्टि कर रहा है। कारण यह है कि जब तक परिजन डेथ सर्टिफिकेट के लिए आवेदन नहीं करते, तब तक उनकी कोरोना से मौत में गिनती नहीं की जाती है।
तीन दिनों के लॉकडाउन से भी नहीं रुकी रफ्तार
कोरोना संक्रमण की चेन को तोड़ने के लिए जिला प्रशासन ने 30 अप्रैल से दो मई तक लॉक डाउन लगाया था। आवश्यक सेवा की दुकान में से दवा की दुकान को छोड़कर बांकी सभी दुकान को चार बजे तक बन्द किए जाने का आदेश जारी किया गया था। इस बीच लोगों को अनावश्यक घरों से निकलने पर पाबंदी लगाई गई थी। जगह-जगह मास्क चेकिंग के साथ साथ धारा 144 के अनुपालन पर भी प्रशासन द्वारा नजर रखा जा रहा था। इसके बावजूद एक मई को 143 एवं दो मई को 146 नए मरीज मिले।
नप क्षेत्र में सबसे अधिक सक्रिय मरीज
जिले में सक्रिय मरीजों की संख्या 1021 है। इनमें से सबसे अधिक 659 सक्रिय मरीज किशनगंज नगर परिषद क्षेत्र में है। किशनगंज ग्रामीण क्षेत्रों में 18, दिघलबैंक में 68, ठाकुरगंज में 49, बहादुरगंज में 43, पोठिया में 21, कोचाधामन में 81 व 57 प्रवासी व्यक्ति संक्रमित हैं। कोरोना के दूसरे वेब में खास यह कि इस वेब में 40 से कम उम्र के लोग ही अधिक संक्रमित हो रहे हैं। जिले में 54 कंटेनमेंट जोन बनाए गए हैं। शहरी क्षेत्र में 43, बहादुरगंज में दो, किशनगंज ग्रामीण में एक, कोचाधामन में तीन एवं ठाकुरगंज में पांच कंटेनमेंट जोन सक्रिय हैं। जिले में अब तक कुल चार लाख 45 हजार लोगों ने कोविड जांच करवाया है। इनमें से 6254 लोग संक्रमित मिले, जबकि 5212 लोग स्वस्थ भी हुए।
जिले में फिलहाल 484 बेड उपलब्ध
जिले में 264 बेड डेडिकेटेड कोविड हेल्थ सेंटर व 220 बेड कोविड केयर सेंटर में हैं। डीएम आदित्य प्रकाश ने बताया कि माता गुजरी मेडिकल काॅलेज में 120, महेशबथना डेडिकेटेड कोविड हेल्थ सेंटर में 93, एमएल जैन हॉस्पिटल में 24, रेडिएन्ट हॉस्पिटल में 17, जेडए हॉस्पिटल में 20 और 220 बेड महिला आईटीआई कोविड केयर सेंटर में है। सभी पीएचसी में 140 आइसोलेसन बेड हंै। डेडिकेटेड कोविड-19 सेंटर में सभी बेड ऑक्सीजन युक्त है। इसमें गंभीर मरीजों का उपचार किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva bho_Deva zho_Hant eng_Latn